CELEX: C2006/294/124
Language: et
Date: 2006-12-02 00:00:00
Title: Kohtuasi T-281/06: 6. oktoobril 2006 esitatud hagi — Hispaania versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/62
            
         6. oktoobril 2006 esitatud hagi — Hispaania versus komisjon
   (Kohtuasi T-281/06)
   (2006/C 294/124)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: M. Muñoz Pérez)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 27. juuli 2006. aasta otsus 2006/554/EÜ, mille järgi ühenduse rahastamine ei kata teatud kulutusi, mida liikmesriigid on teinud EAGGF-i tagatisrahastust, käesoleva hagi eseme osas.
            
         
               —
            
            
               Mõista kohtukulud välja komisjonilt.
            
         Väited ja peamised argumendid
   Vaidlustatud otsusega jättis komisjon ühenduse rahastamisest välja teatud kulutused, mille Hispaania Kuningriik tegi seoses banaanide tasandustoetusega.
   Vastavat korrektsiooni kohaldati väidetavate puuduste tõttu turustatud banaanide kvaliteedikontrollis ja koguste määratlemises.
   Oma nõuete toetuseks väidab hagejaks olev liikmesriik, et komisjon:
   
               —
            
            
               rikkus määruse (EMÜ) nr 729/70 artikleid 2 ja 3 ning määruse (EÜ) nr 1258/1999 artiklit 2. Selles osas väidab hageja, et Hispaania ametivõimud kohaldasid õigesti kõnealuse finantskorrektsiooniga puudutatud majandusaastatel kehtinud määruse (EMÜ) nr 1858/93 sätteid, arvestades sellega, et nad ei saanud tootjatelt nõuda banaanide müügiarveid ja võtsid toetuse arvutamisel arvesse haldusdokumenti DUA, mis toetas banaanide turustamist. Teiseks ei lükanud komisjon ümber Hispaania ametivõimude väidet, et toetust saanud banaanikogused tegelikkuses ka turustati, kui võtta arvesse pakendatud banaanide tegelikku kaalu, ja teisi asjaomaseid tegureid.
               Kvaliteedikontrolli osas väidab hageja liikmesriik, et kooskõlas määruse (EÜ) nr 2257/94 artiklis 7 ja I lisa II osa punktis B sätestatuga vastasid komisjoni kontrolliülesande raames teostatud kvaliteedikontrollid nendele kontrollidele, mida Consejería de Agricultura de la Comunidad Autónoma de Canarias'e spetsialistid teostavad tootmisorganisatsioonides, et veenduda viimaste poolt läbi viidud kontrollide õigsuses, mistõttu nende põhieesmärk ei olnud tagada, et turustatud banaanid vastaksid kohastele kvaliteedinõuetele.
            
         
               —
            
            
               rikkus proportsionaalsuse põhimõtet, määrates üksnes protsendilise korrektsiooni, mis põhines eranditult fondi väga madala riski olemasolu hinnangule, selle asemel, et määrata finantskorrektsioon, mis oleks paremini kooskõlas teoreetiliste kahjudega, mida EAGGF kandis.